cometadata/datacite-titles-descriptions-related-identifiers huggingface dataset:
DOI: 10.14457/cu.the.2010.1205
title: การขึ้นรูปและคุณสมบัติของโครงเลี้ยงเซลล์ที่มีรูพรุนจากพอลิคาโปรแลกโตนเคลือบด้วยเจลาติน/ไฮยาลูโรแนน/คอนโดรอิตินซัลเฟต

description: โครงสร้างเซลล์สามมิติได้ถูกพิจารณาว่ามีผลต่อการเจริญและการสร้างสารองค์ประกอบนอกเซลล์ของเซลล์ งานวิจัยจึงได้ขึ้นรูปพอลิคาโปรแลกโตนที่มีรูพรุนด้วยการระเหยตัวทำละลายและซะเอาเกลือออก จากนั้นจึงเคลือบพื้นผิววัสดุด้วยผสมเจลาติน/ไฮยาลูโรแนน/คอน-โดรอิ-ตินซัลเฟตด้วยวิธีการแช่แข็งและทำให้แห้ง จากนั้นให้วัสดุเกิดปฏิกิริยาเชื่อมพันธะกันด้วย 1-เอทิล-3 (3-ไดเมทิลอะมิโนโพรพิล) เพื่อชะลออัตราการย่อยสลายของวัสดุ ประเมินสมบัติางสัณฐานวิทยาด้วยกล้องจุลทรรศน์อิเล็กตรอนส่องกราด พบโครงสร้างที่มีรูพรุนขนาดของรูอยู่ที่ 265-350 ไมครอน ซึ่งเป็นขนาดที่เหมาะแก่การเลี้ยงเซลล์ การศึกษาสมบัติทางเคมีพื้นผิวด้วยการวิเคราะห์มุมสัมผัสของน้ำสามารถยืนยันได้ว่า โครงเลี้ยงเซลล์ที่มีเจลาตินอยู่บนพื้นผิวมีความชอบน้ำมากขึ้นกว่าวัสดุพอลิคาโปรแลกโตน ผลการทดสอบความสามารถในการดูดซับน้ำ แสดงให้เห็นถึงการดูดซับน้ำได้มากขึ้นของวัสดุเจลาตินที่ผ่านกระบวนการเชื่อมพันธะ จากการประเมินความเข้ากันได้ทางชีวภาพพบว่า วัสดุโครงเลี้ยงเซลล์จากพอลิคาโปรแลกโตนและพอลิคาโปรแลกโตนที่มีเจลาติน/ไฮยาลูดรแนน/คอนโดรอิตินซัลเฟต ไม่ก่อให้เกิดความเป็นพิษต่อเซลล์และยังช่วยเกื้อหนุนการเกาะของเซลล์ต้นกำเนิดโพรงฟันบนพื้นผิววัสดุได้ดีขึ้นอีกด้วย
DOI: 10.14457/cu.the.2010.1206
title: การแปลและอธิบายความหมายภูมิทัศน์ในเชิงอุทกนิเวศวิทยาจากแผนที่โบราณ : กรณีศึกษา ที่ราบลุ่มแม่น้ำเจ้าพระยา บริเวณอำเภอบางปลาม้า จังหวัดสุพรรณบุรี

description: ศึกษาและเรียนรู้ภูมิทัศน์โดยใช้ข้อมูลจากแผนที่โบราณ ซึ่งหัวข้อหรือประเด็นที่ทำการศึกษานั้นคือ ลักษณะภูมิทัศน์ในเชิงอุทกนิเวศวิทยา โดยเลือกพื้นที่ซึ่งมีลักษณะทางอุทกนิเวศวิทยาที่มีลักษณะเฉพาะตัวมาเป็นกรณีศึกษา คือบริเวณบางแม่หม้ายและพื้นที่โดยรอบ ในเขตตำบลบางใหญ่ อำเภอบางปลาม้า จังหวัดสุพรรณบุรี โดยเป็นพื้นที่ที่มีน้ำท่วมเป็นประจำในทุกปี มาศึกษาถึงปัจจัยหรือองค์ประกอบทางภูมิทัศน์ที่มีความสัมพันธ์กับลักษณะทางอุทกนิเวศวิทยา และการเปลี่ยนแปลงหรือพลวัตรทางอุทกนิเวศวิทยา การศึกษาดังกล่าวได้ใช้วิธีการบ่งชี้และจำแนกคุณลักษณะทางภูมิทัศน์จากข้อมูลเชิงพื้นที่ที่ได้จากแผนที่ โดยเฉพาะข้อมูลจากแผนที่โบราณซึ่งแสดงลักษณะทางภูมิทัศน์ดั้งเดิมของพื้นที่ เพื่อศึกษาถึงโครงสร้างทางภูมิทัศน์ที่มีความสัมพันธ์กับลักษณะทางอุทกนิเวศวิทยา และการศึกษาการเปลี่ยนแปลงโดยการศึกษาผ่านช่วงเวลา ผลการศึกษาแสดงออกมาในรูปแบบของแผนที่ที่แบ่งเป็นชั้นตามคุณลักษณะทางด้านนิเวศ โดยที่สามารถนำแผนที่ในแต่ละชั้นข้อมูลมาสร้างเป็นแผนที่เชิงอุทกนิเวศวิทยา เพื่อนำมาใช้ในการอธิบายถึงลักษณะทางอุทกนิเวศวิทยาตามประเด็นในการศึกษาข้างต้นได้ จากผลการศึกษาแสดงให้เห็นถึงคุณลักษณะทางภูมิทัศน์ในเชิงอุทกนิเวศวิทยา ที่มีความชัดเจนมากยิ่งขึ้น และเป็นจุดเริ่มต้นของข้อสังเกตุหรือคำถามจากลักษณะที่ปรากฏ ซึ่งความเข้าใจและการตั้งคำถามนั้นเป็นส่วนสำคัญที่ภูมิสถาปนิกใช้ในการวิเคราะห์ พิจารณา เพื่อใช้ในการวางแผนภูมิทัศน์เพื่อตอบรับกับลักษณะทางอุทกนิเวศวิทยาที่มีลักษณะตามที่ได้กล่าวมาข้างต้นได้
DOI: 10.5281/zenodo.3471845
title: weecology/PortalData 1.135.1

description: Official Repo of the Portal Project Data
DOI: 10.5281/zenodo.3471997
title: deleted

description: deleted
DOI: 10.14457/cu.the.2010.1207
title: ความสัมพันธ์ระหว่างจำนวนเซลล์และส่วนประกอบของเซลล์โพโดไซท์ในปัสสาวะ กับการตอบสนองต่อยาสเตียรอยด์ในผู้ป่วยโรคไตอักเสบเนฟโฟรติก

description: ความเป็นมา: แนวทางการรักษาภาวะไตอักเสบเบื้องต้นในผู้ป่วยไตอักเสบเนฟโฟรติก กำหนดให้รักษาด้วยยาสเตียรอยด์ขนาดสูงซึ่งก่อให้เกิดผลเสียแก่ผู้ป่วยมากมาย ทั้งนี้มีผู้ป่วยบางรายเท่านั้นที่ตอบสนองต่อการรักษาด้วยวิธีดังกล่าว แต่ก็พบว่าสัดส่วนของผู้ป่วยโรคไตอักเสบเนฟโฟรติกที่ดื้อต่อยาสเตียรอยด์ในปัจจุบันเพิ่มสูงขึ้น ดังนั้นหากสามารถค้นพบวิธีทำนายการตอบสนองต่อยาสเตียรอยด์ได้ตั้งแต่ระยะแรก ก็จะสามารถลดจำนวนผู้ป่วยที่ไม่จำเป็นต้องรับยาได้ วิธีการศึกษา: ศึกษาในผู้ป่วยโรคไตอักเสบเนฟโฟรติกจำนวน 20 ราย ตัวอย่างควบคุม 14 ราย โดยแบ่งการศึกษาวิจัยทั้งสิ้น 3 การทดสอบ ได้แก่ การตรวจนับเซลล์ด้วยการทำปฏิกิริยากับ anti-podocalyxin, alpha-smooth muscle actin, และ vascular growth factor (VEGF) จากนั้นตรวจนับด้วยวิธีโฟล ไซโตเมทรี การตรวจระดับวาสคูลาร์ เอ็นโดทีเลียล โกรทแฟกเตอร์ในระดับปัสสาวะ และการศึกษาการแสดงออกของ VEGF ในตะกอนปัสสาวะและชิ้นเนื้อไตด้วยวิธี real time polymerase chain reaction (real-time PCR) ผลการวิเคราะห์ทั้งหมดจะนำมาหาความสัมพันธ์เปรียบเทียบกับผลการตรวจทางคลินิก ผลการศึกษา: จำนวนเซลล์โพโดไซท์และการแสดงออกของ VEGF ทั้งที่ตรวจวัดได้ในปัสสาวะ และการแสดงออกของ VEGF ในตะกอนปัสสาวะและชิ้นเนื้อไต สามารถแบ่งแยกกลุ่มผู้ป่วยไตอักเสบเนฟโฟติกออกจากคนปกติได้อย่างชัดเจน และมีระดับเพิ่มสูงขึ้นในผู้ป่วยที่มีการตอบสนองต่อการรักษาแตกต่างกัน แต่ไม่พบว่ามีระดับการแสดงออกดังกล่าวแตกต่างกันอย่างมีนัยสำคัญทางสถิติ สรุป: จำนวนเซลล์โพโดไซท์และการแสดงออกของ VEGF สามารถใช้แบ่งแยกกลุ่มผู้ป่วยไตอักเสบเนฟโฟรติกได้ และมีแนวโน้มที่จะสามารถใช้เพื่อทำนายโอกาสของการตอบสนองต่อการรักษาด้วยสเตียรอยด์ออกจากกันได้
DOI: 10.14457/cu.the.2010.1208
title: ผลของการใช้น้ำมันหอมระเหยต่อความอยากเสพสารระเหยของผู้เข้ารับการบำบัดการติดสารระเหย ณ สถาบันธัญญารักษ์

description: การวิจัยครั้งนี้เป็นการวิจัยเชิงทดลองแบบ cross-over และ double-blind มีวัตถุประสงค์เพื่อศึกษาเปรียบเทียบความอยากเสพสารระเหย ในผู้เข้ารับการบำบัดการติดสารระเหย ณ สถาบันธัญญารักษ์ 34 คน เมื่อไม่ได้รับการสูดดมสารใดเปรียบเทียบกับเมื่อได้รับการสูดดมน้ำมันหอมระเหย ขณะที่ดูภาพกระตุ้นความอยากเสพสารระเหยทางจอคอมพิวเตอร์ และเพื่อเปรียบเทียบผลของความอยากเสพสารระเหยเมื่อกลุ่มตัวอย่างได้รับการสูดดมน้ำมันหอมระเหย เปรียบเทียบกับการได้รับการสูดดมน้ำหอมธรรมดา ขณะที่ดูภาพกระตุ้นความอยากเสพสารระเหยทางจอคอมพิวเตอร์ โดยใช้ระยะเวลาห่างกัน 2 วัน เครื่องมือที่ใช้ในการรวบรวมข้อมูลคือ แบบวัดระดับความอยากเสพสารระเหย Penn Alcohol Craving Score (PACS) ฉบับแปลภาษาไทยและแบบวัดความรู้สึก Visual Analog Scale (VAS) 9 ด้าน โดยกลุ่มตัวอย่างสามารถเลือกคำตอบผ่านหน้าจอคอมพิวเตอร์ได้ด้วยตนเอง จากนั้นนำข้อมูลที่บันทึกได้มาวิเคราะห์ด้วยสถิติ Generalized estimating equations (GEE) และ pair t-test ผลการวิจัยพบว่า ในวันที่ได้รับการสูดดมน้ำมันหอมระเหย กลุ่มตัวอย่างมีคะแนนความอยากเสพสารระเหยน้อยกว่าในวันที่ไม่ได้รับการสูดดมสารใด อย่างมีนัยสำคัญทางสถิติที่ระดับน้อยกว่า 0.01 และในวันที่ได้รับการสูดดมน้ำมันหอมระเหย กลุ่มตัวอย่างมีคะแนนความอยากเสพสารระเหยไม่แตกต่างจากในวันที่ได้รับการสูดดมน้ำหอมธรรมดา อย่างมีนัยสำคัญทางสถิติที่ระดับน้อยกว่า 0.05 ดังนั้นการสูดดมน้ำมันหอมระเหยจึงน่าจะเป็นอีกทางเลือกหนึ่งในการนำไปใช้บำบัดเพื่อลดความอยากเสพสารระเหยในผู้ที่ติดสารระเหยได้
DOI: 10.14457/cu.the.2010.1209
title: ผลของโปรแกรมการส่งเสริมสุขภาพจิตในนักเรียนชั้นมัธยมศึกษาปีที่ 5 โรงเรียนเตรียมอุดมศึกษา

description: ศึกษาผลของโปรแกรมการส่งเสริมสุขภาพจิตในนักเรียนชั้นมัธยมศึกษาปีที่ 5 โรงเรียนเตรียมอุดมศึกษา รูปแบบการวิจัยเป็นการวิจัยเชิงทดลอง แบบทดลองก่อนและหลังโดยมีกลุ่มรอเข้าร่วมโปรแกรม 1 กลุ่ม เครื่องมือที่ใช้ในการวิจัยแบ่งออกเป็น 3 ส่วน คือ 1)แบบสอบถามข้อมูลส่วนบุคคล 2) แบบวัดสุขภาพจิตคนไทยฉบับสมบูรณ์ จำนวน 15 ข้อ 3) แบบประเมินความฉลาดทางอารมณ์ของกรมสุขภาพจิต จำนวน 52 ข้อ วิเคราะห์ข้อมูลโดยโปรแกรม SPSS โดยใช้สถิติเชิงพรรณนา คำนวณหาค่าเฉลี่ย และส่วนเบี่ยงเบนมาตรฐานของคะแนนการได้รับโปรแกรมการส่งเสริมสุขภาพจิตของกลุ่มทดลอง และหลังการทดลอง และทดสอบ Paired t-test และ Unpaired t-test ผลการวิจัยพบว่า นักเรียนชั้นมัธยมศึกษาปีที่ 5 โรงเรียนเตรียมอุดมศึกษาที่เข้ารับโปรแกรมการส่งเสริมสุขภาพจิต มีสุขภาพจิตดีขึ้นกว่ากลุ่มนักเรียนที่ไม่ได้รับโปรแกรมการส่งเสริมสุขภาพจิตภายหลังจากเสร็จสิ้นการเข้ารับโปรแกรม
DOI: 10.14457/cu.the.2010.1210
title: การออกแบบและการสร้างเครื่องกำเนิดพลาสมาแบบห้วงชนิดคู่ควบเหนี่ยวนำขนาด 1.4 กิโลจูล

description: เครื่องกำเนิดพลาสมาแบบห้วงชนิดควบคู่เหนี่ยวนำหรือเครื่องพีไอซีพี คือเครื่องกำเนิดพลาสมาที่ดัดแปลงมาจากเครื่องกำเนิดปฏิกิริยานิวเคลียร์ฟิวชันขนาดเล็ก ซึ่งปัจจุบันถูกนำมาประยุกต์ใช้กับงานในหลายด้าน เนื่องด้วยกระบวนการเกิดพลาสมาภายในที่เกิดขึ้นในช่วงเวลาที่สั้นจึงเหมาะกับงานด้านการปรับปรุงพื้นผิววัสดุที่ไม่ทนความร้อน งานวิจัยนี้ได้ทำการสร้างเครื่องพีไอซีพี แล้วศึกษาสมบัติของเครื่องและสมบัติของพลาสมาที่กำเนิดจากเครื่อง ซึ่งเป็นตัวแปรพื้นฐานที่มีประโยชน์ในการนำมาพัฒนา และศึกษาเครื่องกำเนิดปฏิกิริยาฟิวชันได้ในอนาคต ขดลวดโรโกวสกี้วัดค่ากระแสไฟฟ้าที่ไหลในวงจร หัววัดสนามแม่เหล็กวัดการเคลื่อนที่ของพลาสมา และสเปคโตรมิเตอร์วัดอุณหภูมิอิเล็กตรอน ได้นำมาวัดขณะที่เครื่องมีพลังงานสะสมในตัวเก็บประจุเท่ากับ1.4 2.4 และ4.32 กิโลจูล ซึ่งสามารถวัดค่ากระแสไฟฟ้าที่ไหลในวงจรได้ 256 336และ430 กิโลแอมแปร์ตามลำดับ เมื่อเครื่องมีพลังงานสะสมในตัวเก็บประจุ 1.4 กิโลจูล สามารถวัดความเร็วเฉลี่ยสูงสุดของพลาสมาจากก๊าซอาร์กอน ออกซิเจน และไนโตรเจนได้ 2.4x10⁴ 3.5 x10⁴ และ 4.2 x10⁴ เมตรต่อวินาทีตามลำดับ ซึ่งวัดได้จากตำแหน่ง 3.46 ถึง1.46 เซนติเมตรจากแกนกลาง จากการทดลองพบว่าความเร็วเฉลี่ยของพลาสมาที่วัดได้มีค่าเพิ่มขึ้นตามพลังงานที่ให้ ขณะที่ลดลงตามระยะทางที่บีบตัว ตามความดันที่เพิ่มขึ้นและตามมวลโมเลกุลของพลาสมาที่เพิ่มขึ้น เปรียบเทียบกับแบบจำลองทางทฤษฎีพบว่าความเร็วของพลาสมาเพิ่มขึ้นในช่วงแรกและลดลงเมื่อเข้าใกล้ศูนย์กลางซึ่งสอดคล้องกับผลการทดลอง ขณะที่อุณหภูมิอิเล็กตรอนจากแบบจำลองทางทฤษฎีลดลงตามความดันที่เพิ่มขึ้น และยังพบว่าความถี่ของกระแสไฟฟ้าในวงจรอาจมีผลต่อความเร็วเฉลี่ยในการเคลื่อนที่ของพลาสมา
DOI: 10.14457/cu.the.2010.1211
title: ผลของสารสกัดสมุนไพรไทยที่มีฤทธิ์ต้านโรคสะเก็ดเงินต่อการแสดงออกของโปรตีนที่เกี่ยวข้องกับการเพิ่มจำนวนเซลล์ การแปรรูปของเซลล์ และการตายแบบอะพอพโทสิสของเซลล์

description: โรคสะเก็ดเงินเป็นโรคผิวหนังอักเสบชนิดหนึ่งที่หนังกำพร้าแบ่งตัวได้อย่างรวดเร็ว และยังไม่ทราบสาเหตุที่แน่ชัด จึงทำให้ไม่สามารถรักษาให้หายขาดได้ อีกทั้งการรักษานั้นทำให้เกิดผลข้างเคียงเป็นอย่างมาก สมุนไพรไทยจึงอาจเป็นอีกทางเลือกหนึ่งสำหรับการรักษาโรคนี้ ดังนั้นจึงศึกษาผลของสมุนไพรไทยที่พบมีฤทธิ์ต้านโรคสะเก็ดเงินก่อนหน้านี้ ได้แก่ ข่า ขมิ้น และน้อยหน่า ซึ่งสกัดด้วยเอทานอล ต่อการแสดงออกของโปรตีน EGFR, Id1, G1P3, Caspase 9 และ E2A ซึ่งเป็นโปรตีนที่เกี่ยวข้องกับการเพิ่มจำนวนเซลล์ การแปรรูปของเซลล์ และการตายแบบอะพอพโทสิสของเซลล์ใน Human keratinocyte cells (HaCaT) ซึ่งนับเป็น In vitro model ของโรคสะเก็ดเงินด้วยวิธี Western blot จากนั้นศึกษาการแสดงออกโปรตีนที่มีความแตกต่างกันอย่างมีนัยสำคัญด้วยเทคนิค Immunocytochemistry และส่องดูด้วยกล้องจุลทรรศน์แบบส่องกราดด้วยแสงเลเซอร์ พบว่า สารสกัดจากน้อยหน่าสามารถเพิ่มการแสดงออกของโปรตีน Caspase 9 ได้อย่างมีนัยสำคัญทางสถิติ (P &lt; 0.05) ที่ความเข้มข้น 3.15 ไมโครกรัมต่อมิลลิลิตร และ 6.3 ไมโครกรัมต่อมิลลิลิตร และลดการแสดงออกของโปรตีน EGFR และ Id1ได้อย่างมีนัยสำคัญทางสถิติ (P &lt; 0.05) ที่ความเข้มข้น 1.575 ไมโครกรัมต่อมิลลิลิตร 3.15 ไมโครกรัมต่อมิลลิลิตร และ 6.3 ไมโครกรัมต่อมิลลิลิตร การศึกษาครั้งนี้พบว่า สารสกัดจากใบน้อยหน่ามีฤทธิ์ส่งผลต่อการแสดงออกของโปรตีน เพื่อลดการแบ่งเซลล์ผิวหนัง เพิ่มการแปรรูปของเซลล์ และเพิ่มการตายแบบอะพอพโทสิสของเซลล์ ซึ่งน่าจะเป็นกลไกต้านโรคสะเก็ดเงิน
DOI: 10.14457/cu.the.2010.1212
title: ความคิดเห็นของผู้ดูแลเว็บไซต์หน่วยงานภาครัฐที่มีต่อความสามารถในการเข้าถึงได้ทางเว็บ

description: การวิจัยครั้งนี้มีวัตถุประสงค์เพื่อศึกษาความคิดเห็นของผู้ดูแลเว็บไซต์หน่วยงาน ภาครัฐที่มีต่อความสามารถในการเข้าถึงได้ทางเว็บในเรื่องความหมาย ความสำคัญ หลักการ และ การนำหลักการไปปฏิบัติ รวมถึงปัญหาที่ผู้ดูแลเว็บไซต์หน่วยงานภาครัฐประสบเกี่ยวกับเรื่องความสามารถในการเข้าถึงได้ทางเว็บ การดำเนินการวิจัยใช้แบบสัมภาษณ์เป็นเครื่องมือในการเก็บรวบรวมข้อมูลผลการวิจัยพบว่า ความหมายของความสามารถในการเข้าถึงได้ทางเว็บที่ผู้ดูแลเว็บไซต์หน่วยงานภาครัฐทั้งหมดเห็นด้วยในระดับมาก และมีค่าเฉลี่ยสูงสุด คือ การจัดทำเว็บไซต์เพื่อให้ ทุกคนเข้าถึงได้อย่างเท่าเทียม ผู้ดูแลเว็บไซต์หน่วยงานภาครัฐเห็นด้วยกับความสำคัญของความสามารถในการเข้าถึงได้ทางเว็บในระดับมากทุกด้าน โดยด้านที่มีค่าเฉลี่ยสูงสุด คือ ด้านเศรษฐกิจ ผู้ดูแลเว็บไซต์หน่วยงานภาครัฐทั้งหมดเห็นว่า หลักการความสามารถในการเข้าถึงได้ ทางเว็บมีความสำคัญในระดับมากทุกหลักการ ผู้ดูแลเว็บไซต์หน่วยงานภาครัฐทั้งหมดเห็นว่าการนำหลักการความสามารถในการเข้าถึงได้ทางเว็บไปปฏิบัติด้วยการออกแบบเว็บไซต์และการตรวจสอบเว็บไซต์มีความสำคัญ โดยการออกแบบเว็บไซต์มีระดับความสำคัญมากกว่า สำหรับแนวทางที่ควรนำมาใช้มากที่สุด คือ TWCAG 2009 ส่วนวิธีการตรวจสอบเว็บไซต์ที่ควรนำมาใช้มากที่สุด คือ การตรวจสอบแบบผสม ปัจจัยภายนอกหน่วยงานที่มีผลต่อการนำหลักการความสามารถใน การเข้าถึงได้ทางเว็บไปปฏิบัติมากที่สุด คือ พัฒนาการของเทคโนโลยี และมาตรฐานที่เกี่ยวข้องกับความสามารถในการเข้าถึงได้ทางเว็บ ปัจจัยภายในหน่วยงานที่มีผลต่อการนำหลักการความสามารถในการเข้าถึงได้ทางเว็บไปปฏิบัติมากที่สุด คือ นโยบายของหน่วยงาน กิจกรรมเพิ่มพูนความรู้ที่เป็นประโยชน์ต่อการนำหลักการความสามารถในการเข้าถึงได้ทางเว็บไปปฏิบัติมากที่สุด คือ การเข้ารับ การฝึกอบรม และปัญหาที่ผู้ดูแลเว็บไซต์หน่วยงานภาครัฐประสบในระดับมาก คือ ปัญหาด้าน การจัดการ
DOI: 10.14457/cu.the.2010.1213
title: การวิเคราะห์ตัวประกอบสมรรถนะพยาบาลทารกแรกเกิดระยะวิกฤต

description: การวิจัยครั้งนี้ มีวัตถุประสงค์เพื่อวิเคราะห์ตัวประกอบสมรรถนะและตัวแปรที่อธิบายลักษณะตัวประกอบสำคัญของสมรรถนะพยาบาลทารกแรกเกิดระยะวิกฤต กลุ่มตัวอย่างเป็นพยาบาลวิชาชีพที่มีประสบการณ์การทำงานในหอผู้ป่วยทารกแรกเกิดระยะวิกฤต 5 ปี ขึ้นไปในโรงพยาบาลของรัฐ ระดับตติยภูมิ จำนวน 344 คน เครื่องมือที่ใช้ในการเก็บข้อมูลวิจัยเป็นแบบสอบถามที่พัฒนาจาก 2 ขั้นตอน คือ 1) การทบทวนวรรณกรรม และ 2) จากการสัมภาษณ์ผู้เชี่ยวชาญ ผ่านการตรวจสอบความตรงตามเนื้อหาจากผู้ทรงคุณวุฒิและหาความเที่ยงของเครื่องมือ โดยใช้สูตรสัมประสิทธิ์อัลฟาครอนบาค ได้ค่าความเที่ยงเท่ากับ .989 สถิติที่ใช้ในการวิเคราะห์ข้อมูลคือ ร้อยละ ค่าเฉลี่ย ส่วนเบี่ยงเบนมาตรฐาน และค่าสหสัมพันธ์ของเพียร์สัน ใช้การวิเคราะห์ตัวประกอบ สกัดตัวประกอบด้วยวิธีเงา (Image factoring) หมุนแกนตัวประกอบแบบออโธโกนอล (Orthogonal) ด้วยวิธีแวริแมกซ์ (Varimax) ผลการวิจัยพบว่า ตัวประกอบสมรรถนะพยาบาลทารกแรกเกิดระยะวิกฤต มีทั้งหมด 7 ตัวประกอบ อธิบายด้วย 100 ตัวแปร มีค่าความแปรปรวนรวมคิดเป็นร้อยละ 58.311 โดยมีตัวประกอบดังต่อไปนี้1) ตัวประกอบที่ 1 สมรรถนะด้านการปฏิบัติการพยาบาลทารกแรกเกิดระยะวิกฤตในภาวะฉุกเฉิน สามารถอธิบายความแปรปรวนได้มากที่สุด คือ ร้อยละ 16.558 มีตัวแปรที่อธิบายตัวประกอบ 35 ตัวแปร 2) ตัวประกอบที่ 2 สมรรถนะด้านการเตรียมความพร้อมของครอบครัวเพื่อการดูแลทารกอย่างต่อเนื่อง สามารถอธิบายความแปรปรวนได้ร้อยละ 14.628 มีตัวแปรที่อธิบายตัวประกอบ 29 ตัวแปร 3) ตัวประกอบที่ 3 สมรถนะด้านการใช้หลักฐานเชิงประจักษ์ในการดูแลทารกแรกเกิดระยะวิกฤต สามารถอธิบายความแปรปรวนได้ ร้อยละ 9.044 มีตัวแปรที่อธิบายตัวประกอบ 10 ตัวแปร 4) ตัวประกอบที่ 4 สมรรถนะด้านการจัดสิ่งแวดล้อมและป้องกันการติดเชื้อ สามารถอธิบายความแปรปรวนได้ ร้อยละ 6.320 มีตัวแปรที่อธิบายตัวประกอบ 10 ตัวแปร 5) ตัวประกอบที่ 5 สมรรถนะด้านการส่งเสริมพัฒนาการทางด้านร่างกายและการเรียนรู้ของทารก สามารถอธิบายความแปรปรวน คิดเป็นร้อยละ 4.834 มีตัวแปรที่อธิบายตัวประกอบ 8 ตัวแปร 6) ตัวประกอบที่ 6 สมรรถนะด้านการดูแลอุณหภูมิกายทารกแรกเกิดระยะวิกฤตสามารถอธิบายความแปรปรวน คิดเป็นร้อยละ 4.399 มีตัวแปรที่อธิบายตัวประกอบ 5 ตัวแปร และตัวประกอบที่ 7 สมรรถนะด้านคุณลักษณะพยาบาลทารกแรกเกิดระยะวิกฤต สามารถอธิบายความแปรปรวน คิดเป็นร้อยละ2.528 มีตัวแปรที่อธิบายตัวประกอบ 3 ตัวแปร
DOI: 10.5281/zenodo.3471777
title: Festival of Frequency Measurement 1 October 2019

description: Festival of Frequency Measurement 5MHz 1 October 2019 at location Sunnyvale, CA by Tom Minnis WB6HYD Start time UTC: 23:15:09 Sept 30, 2019, End time: 0:40:10 Oct 2, 2019 Receiver: FLEX-6400 with external GPS disciplined 10MHz oscillator, FURUNO GF8802 Antenna: AV680 multi-band vertical Analysis tool: fldigi ver 4.1.08 I was not able to get fldigi to log the RF frequency correctly so I created the RF corrected column by adding the Freq Error to 5MHz. The computer was running Windows 8.1 and the internal time of day clock is updated every hour using NTP
DOI: 10.14457/cu.the.2010.1214
title: การบริหารจัดการอาคารชุดพักอาศัยของการเคหะแห่งชาติ : กรณีศึกษา อาคารชุดพักอาศัย เคหะชุมชนร่มเกล้าระยะ 3

description: อาคารชุดพักอาศัยเคหะชุมชนร่มเกล้าระยะ 3 มีการบริหารจัดการโดยนิติบุคคลอาคารชุด 1-10 มีการก่อสร้าง แบ่งออกเป็น 3 ส่วน มีความแตกต่างกันในเรื่องของเวลาการก่อสร้าง จำนวนอาคาร จำนวนหน่วยที่พักอาศัย และมีสภาพกายภาพของอาคาร ได้แก่ ภายนอกอาคาร ภายในอาคาร และระบบประกอบอาคาร แตกต่างกันระหว่างแต่ละนิติบุคคล จึงนำไปสู่คำถามที่ว่า ทำไมสภาพทางกายภาพจึงมีลักษณะที่แตกต่างกัน ปัจจัยอะไรที่ทำให้เกิดขึ้น และการบริหารจัดการอาคารชุดพักอาศัย มีส่วนส่งผลให้เกิดสภาพที่แตกต่างกันของสภาพกายภาพแต่ละอาคารหรือไม่ การศึกษานี้จึงมีวัตถุประสงค์เพื่อศึกษาสภาพกายภาพอาคารชุดที่อยู่อาศัย โครงสร้างการบริหารจัดการ แผนการบริหารจัดการ การบริหารจัดการด้านการเงิน และปัญหาจากการขาดการบริหารจัดการ โดยศึกษาจากนิติบุคคลอาคารชุด 1-10 ดังกล่าว การศึกษานี้ใช้วิธีการรวบรวมข้อมูลจากเอกสาร แบบสำรวจและการสัมภาษณ์ผู้จัดการนิติบุคคล จากการศึกษาพบว่า สภาพกายภาพอาคารชุดพักอาศัยมีลักษณะแตกต่างกันในทุกนิติบุคคลอาคารชุด โครงสร้างการบริหารจัดการมี 2 ลักษณะ ได้แก่ แบบแยกการปฏิบัติตามตำแหน่งกันชัดเจนและในแบบที่รวมตำแหน่ง ในส่วนการบริหาร การจัดการ และการปฏิบัติการ การวางแผนการปฏิบัติงานมีการจัดแผนงานบริการอาคาร แผนงานการจัดกิจกรรม แผนงานดูแลบำรุงรักษาอาคาร และมีการกำหนดระยะเวลาที่ใช้ในการปฏิบัติงานในแต่ละส่วน การวางแผนงบประมาณมีแผนการบำรุงรักษา การจัดหาวัสดุ การจัดค่าบริการอาคาร การจัดค่าสาธารณูปโภค การจัดค่าบริหารจัดการนิติบุคคล และอื่นๆ การจัดหาแหล่งเงินทุนสำหรับการบริหารจัดการส่วนใหญ่มาจากค่าส่วนกลาง ค่าน้ำประปา ค่าบริการอุปกรณ์ ดอกเบี้ยรับ และรายรับอื่นๆ ค่าใช้จ่ายอาคารแบ่งเป็น หมวดค่าบริการอาคาร ค่าสาธารณูปโภค ค่าบริหารจัดการ ค่าบำรุงรักษาอาคาร ค่าวัสดุ และค่าใช้จ่ายอื่นๆ การศึกษานี้สรุปได้ว่า เรื่องสำคัญในการบริหารจัดการอาคารชุดพักอาศัย ได้แก่ 1) การจัดโครงสร้างการบริหาร ที่ชัดเจนตรงตามหน้าที่ ทำให้สามารถปฏิบัติงานได้อย่างมีประสิทธิภาพ 2) การวางแผนการปฏิบัติงานโดยการกำหนดระยะเวลาชัดเจนทั้งในระยะสั้นและระยะยาว 3) การวางแผนงบประมาณได้ครอบคลุมทุกส่วนงาน ทำให้สามารถควบคุมงบประมาณที่ใช้ได้อย่างเหมาะสม 4) การหาแหล่งทุนสำหรับการบริหารจัดการ มีความจำเป็นที่ต้องมีการจัดหางบประมาณเพิ่มเติม เนื่องจากการปรับปรุงดูแลอาคารต้องใช้งบประมาณจำนวนมาก 5) การเลือกบุคคลากรที่มีประสบการณ์จะทำให้เกิดการปฏิบัติงานที่มีประสิทธิภาพ การศึกษานี้เสนอว่า ผู้บริหารอาคารชุดพักอาศัยควรจัดโครงสร้างการบริหารงานตามตำแหน่งงานที่ชัดเจน มีการวางแผนการปฏิบัติงานที่เหมาะสมกำหนดเวลาชัดเจน มีการวางแผนงบประมาณให้พร้อม สำหรับการดูแลบำรุงรักษาอาคารพักอาศัย เพื่อให้อาคารมีความสมบูรณ์ ปลอดภัย เพื่อตอบสนองกับผู้ใช้อาคารเพื่อการพักอาศัยได้อย่างเต็มประสิทธิภาพ
DOI: 10.14457/cu.the.2010.1216
title: มุมมองทางอาชญาวิทยาต่อการปลูกถ่ายอวัยวะที่ผิดจริยธรรม

description: ศึกษามุมมองทางอาชญาวิทยาต่อการปลูกถ่ายอวัยวะที่ผิดจริยธรรม โดยมีค่าตอบแทนในทำนองซื้อขายอวัยวะ กระบวนการในการประกอบธุรกิจซื้อขายอวัยวะมนุษย์ในรูปแบบต่างๆ ที่เกิดขึ้น ศึกษานโยบายรัฐที่ใช้ในการป้องกันและปราบปรามการซื้อขายอวัยวะมนุษย์ในประเทศไทยและต่างประเทศ และศึกษาถึงความเป็นไปได้ที่จะนำมากำหนดเป็นมาตรการพื้นฐาน หรือตรากฎหมายและบังคับใช้กฎหมายเฉพาะในประเทศไทยที่เกี่ยวข้องกับการซื้อขายอวัยวะมนุษย์ ในการวิจัยครั้งนี้ผู้วิจัยได้ใช้ 1. เอกสารงานวิจัยต่างๆ ที่เกี่ยวข้อง 2. การสัมภาษณ์แบบเจาะลึก 3. การศึกษาประวัติชีวิต เป็นเครื่องมือในการรวบรวมข้อมูล ผลการวิจัยพบว่า สาเหตุของการปลูกถ่ายอวัยวะที่ผิดจริยธรรม เกิดจากปัญหาความขาดแคลนอวัยวะเป็นสำคัญ สำหรับสาเหตุของการให้อวัยวะเกิดได้หลายสาเหตุ เช่น ผู้ให้อวัยวะไม่ได้เต็มใจให้อวัยวะอันเป็นการถูกละเมิดสิทธิมนุษยชน การลักลอบเอาอวัยวะมาใช้เพื่อปลูกถ่าย และมีการประกอบธุรกิจกันเป็นองค์กร ซึ่งผู้ที่เกี่ยวข้องต่างๆ มีมุมมองทั้งในด้านบวกและด้านลบ ในด้านบวกเห็นว่าการปลูกถ่ายอวัยวะที่ผิดจริยธรรมโดยมีค่าตอบแทนในทำนองซื้อขายอวัยวะ เป็นการช่วยเหลือคู่กรณีให้พ้นจากสภาวะปัญหาที่กำลังประสบอยู่ และเป็นการแก้ไขปัญหาการขาดแคลนอวัยวะอีกทางหนึ่งด้วย ส่วนด้านลบนั้นถ้าไม่มีกฎหมายหรือมาตรการควบคุมที่เหมาะสม จะเกิดเป็นตลาดซื้อขายอวัยวะมนุษย์ได้อย่างเสรีและก่อให้เกิดปัญหาอาชญากรรม ทั้งยังชี้ให้เห็นถึงความไม่เท่าเทียมกันในสังคมอีกด้วย ดังนั้นจึงมีข้อเสนอแนะถึงเรื่องประชาสัมพันธ์ให้ประชาชนหันมาบริจาคอวัยวะให้เพิ่มมากขึ้น ปลูกฝังจริยธรรม ขจัดความเชื่อที่ไม่ถูกต้องและควรตรากฎหมายเฉพาะ เพื่อควบคุมการซื้อขายอวัยวะมนุษย์ในประเทศไทย โดยอาศัยความร่วมมือจากทุกๆฝ่ายที่เกี่ยวข้อง
DOI: 10.14457/cu.the.2010.1217
title: การวิเคราะห์ปฏิสัมพันธ์ระหว่างเทคนิคผังมโนทัศน์กับรูปแบบการคิดของผู้เรียนในการเรียนบนเว็บโดยใช้ปัญหาเป็นหลักที่มีผลต่อทักษะการแก้ปัญหาของนักศึกษาปริญญาบัณฑิต สาขามานุษยวิทยา

description: การวิจัยครั้งนี้มีวัตถุประสงค์ 1) เพื่อเปรียบเทียบทักษะการแก้ปัญหาของผู้เรียนระหว่างก่อนเรียนและหลังเรียน ในการเรียนบนเว็บโดยใช้ปัญหาเป็นหลัก 2)เพื่อเปรียบเทียบทักษะการแก้ปัญหาของผู้เรียนระหว่างการใช้เทคนิคผังมโนทัศน์ก่อนเรียนและหลังเรียนในการเรียนบนเว็บโดยใช้ปัญหาเป็นหลัก 3) เพื่อเปรียบเทียบทักษะการแก้ปัญหาของผู้เรียน ระหว่างรูปแบบการคิดแบบพึ่งพิงกับอิสระในการเรียนบนเว็บโดยใช้ปัญหาเป็นหลัก 4) เพื่อวิเคราะห์ปฏิสัมพันธ์ของทักษะการแก้ปัญหาระหว่างเทคนิคผังมโนทัศน์กับรูปแบบการคิดของผู้เรียนในการเรียนบนเว็บโดยใช้ปัญหาเป็นหลัก กลุ่มตัวอย่างที่ใช้ในการวิจัยครั้งนี้เป็นนักศึกษาระดับปริญญาบัณฑิต สาขามานุษยวิทยา คณะโบราณคดี มหาวิทยาลัยศิลปากร ภาคเรียนที่ 2 ปีการศึกษา 2553 จำนวน 60 คน ซึ่งได้ผ่านการคัดเลือกโดยการให้ทำแบบทดสอบวัดการคิด The Group Embedded Figures Test (GEFT) เพื่อจำแนกแบบการคิดของกลุ่มตัวอย่างออกเป็น 2 แบบ คือกลุ่มที่มีรูปแบบการคิดแบบ พึ่งพิง (Field Dependent : FD) และกลุ่มที่มีรูปแบบการคิดแบบอิสระ (Field Independent : FI) จากนั้นทำการแบ่งกลุ่มตัวอย่างออกเป็น 4 กลุ่ม กลุ่มละ 15 คน เพื่อเข้ารับการทดลองได้แก่ 1) กลุ่มผู้เรียนที่มีรูปแบบการคิดแบบพึ่งพิง ทำการเรียนบทเรียนบนเว็บโดยใช้ปัญหาหลักร่วมกับการใช้เทคนิคผังมโนทัศน์ก่อนการเรียน 2) กลุ่มผู้เรียนที่มีรูปแบบการคิดแบบอิสระทำการเรียนบทเรียนบนเว็บโดยใช้ปัญหาหลักร่วมกับการใช้เทคนิคผังมโนผังมโนทัศน์ก่อนการเรียน 3) กลุ่มผู้เรียนที่มีรูปแบบการคิดแบบพึ่งพิงทำการเรียนโดยใช้บทเรียนบนเว็บโดยใช้ปัญหาหลักร่วมกับการใช้เทคนิคผังมโนทัศน์หลังการเรียน 4) กลุ่มผู้เรียนที่มีรูปแบบการคิดแบบอิสระทำการเรียนบทเรียนบนเว็บโดยใช้ปัญหาหลักร่วมกับการใช้เทคนิคผังมโนผังมโนทัศน์หลังการเรียน แล้วนำผลที่ได้จากการทดลองมาทำการวิเคราะห์ข้อมูลด้วยวิธีการวิเคราะห์เปรียบเทียบ (t-test dependent) และการวิเคราะห์ความแปรปรวนสองทาง (Two Way ANOVA) ผลการวิจัยพบว่า 1. ทักษะการแก้ปัญหาก่อนเรียนและหลังเรียนของผู้เรียนในการเรียนบนเว็บโดยใช้ปัญหาเป็นหลัก มีความแตกต่างกันอย่างมีนัยสำคัญทางสถิติที่ระดับ .05 2. ผู้เรียนที่เรียนโดยใช้เทคนิคผังมโนทัศน์ที่ต่างกันในการเรียนบนเว็บโดยใช้ปัญหาเป็นหลัก มีทักษะในการ แก้ปัญหาที่ไม่แตกต่างกันอย่างมีนัยสำคัญทางสถิติที่ระดับ .05 3. ผู้เรียนที่มีรูปแบบการคิดต่างกันในการเรียนบนเว็บโดยใช้ปัญหาเป็นหลัก มีทักษะในการแก้ปัญหาที่แตกต่างกันอย่างมีนัยสำคัญทางสถิติที่ระดับ .05 4. ไม่มีปฏิสัมพันธ์กันของทักษะการแก้ปัญหาระหว่างเทคนิคผังมโนทัศน์กับรูปแบบการคิดของผู้เรียนในการเรียนบนเว็บโดยใช้ปัญหาเป็นหลัก
DOI: 10.14457/cu.the.2010.1218
title: ผลกระทบของนโยบายการขอต่อใบอนุญาตประกอบวิชาชีพครูที่มีต่อครูและนักเรียน : การวิจัยแบบผสม

description: การวิจัยนี้มีวัตถุประสงค์เพื่อ (1) วิเคราะห์ระดับการยอมรับในนโยบายการขอต่อใบอนุญาตประกอบวิชาชีพครู (2) วิเคราะห์พฤติกรรมการเข้าร่วมกิจกรรมตามที่คุรุสภากำหนด และเปรียบเทียบพฤติกรรมการเข้าร่วมกิจกรรมของครูที่มีภูมิหลังต่างกัน (3) วิเคราะห์ผลกระทบของนโยบายการขอต่อใบอนุญาตประกอบวิชาชีพที่มีต่อครู ด้านการปฏิบัติงานของครู ด้านการจัดการเรียนการสอนของครู และด้านคุณภาพชีวิตของครู (4) วิเคราะห์ผลกระทบของนโยบายการขอต่อใบอนุญาตประกอบวิชาชีพที่มีต่อนักเรียน ด้านการเป็นครูที่ดี ด้านการจัดการเรียนการสอนที่ดี และด้านการใช้วิธีการสอนใหม่ๆ การวิจัยครั้งนี้เป็นการวิจัยแบบผสม เครื่องมือที่ใช้ในการวิจัย ได้แก่ แบบสอบถาม และแบบสัมภาษณ์ ขั้นตอนการเก็บรวบรวมข้อมูลแบ่งออกเป็น 2 ขั้นตอน ขั้นตอนแรกเป็นการเก็บรวบรวมข้อมูลเชิงปริมาณ กลุ่มตัวอย่างที่ใช้ คือ ครูในจังหวัดพระนครศรีอยุธยาจำนวน 560 คน และนักเรียนในจังหวัดพระนครศรีอยุธยาจำนวน 417 คน จาก 2 สังกัด ได้แก่ โรงเรียนสังกัดรัฐบาลและเอกชน ขั้นตอนที่สองเป็นการเก็บรวบรวมข้อมูลเชิงคุณภาพ กลุ่มตัวอย่างที่ใช้ในการวิจัยคือ ครูในจังหวัดพระนครศรีอยุธยาจำนวน 15 คน วิเคราะห์ข้อมูลด้วยสถิติบรรยาย คือ ค่าร้อยละ ค่าเฉลี่ย และส่วนเบี่ยงเบนมาตรฐาน สถิตที่ใช้เปรียบเทียบ ได้แก่ ANOVA ผลการวิจัยสรุปได้ดังนี้ 1. การยอมรับในกิจกรรมที่ใช้ในการขอต่อใบอนุญาต กิจกรรมที่ครูเห็นด้วยมากที่สุด คือ (1) ผ่านการอบรมหลักสูตรที่เกี่ยวข้องกับการปฏิบัติหน้าที่ (2) เข้าฟังการบรรยาย อภิปราย ประชุมปฏิบัติการ ประชุมสัมมนา หรืออื่นๆ โดยมีการลงทะเบียนและมีหลักฐานแสดงการเข้าร่วมกิจกรรม (3) ศึกษาดูงานที่เกี่ยวข้องกับการประกอบวิชาชีพ และเกณฑ์การต่อใบอนุญาตประกอบวิชาชีพครูที่ครูเห็นด้วยมากที่สุด คือ (1) ใบอนุญาตประกอบวิชาชีพครูเป็นเรื่องสำคัญสำหรับการปฏิบัติงานของครู (2) คุรุสภาประชาสัมพันธ์ให้ครูเข้าใจเกณฑ์การต่อใบอนุญาตทั่วถึง (3) การกำหนดให้การประพฤติตนตามจรรยาบรรณของวิชาชีพเป็นเกณฑ์การต่อใบอนุญาตด้วย 2. พฤติกรรมการเข้าร่วมกิจกรรมตามที่คุรุสภากำหนด ภาพรวมอยู่ในระดับมาก ครูส่วนใหญ่มีระดับการเข้าร่วมกิจกรรมตามที่คุรุสภากำหนดในเรื่อง การเข้ารับการอบรมและได้รับวุฒิบัตรแสดงความชำนาญการในการประกอบวิชาชีพคุรุสภา การจัดทำผลงานหรือกิจกรรมที่เป็นประโยชน์ต่อการจัดการเรียนรู้หรือจัดการศึกษา และผ่านการอบรมหลักสูตรที่เกี่ยวข้องกับการปฏิบัติงานในหน้าที่ 3. ผลกระทบของนโยบายที่มีต่อครู ครูส่วนใหญ่มีความเห็นว่านโยบายการต่อใบประกอบวิชาชีพครูมีผลกระทบในเรื่องทำให้ครูมีความก้าวหน้าด้านวิชาชีพ ทำให้ครูจัดกิจกรรมการเรียนรู้ให้แก่นักเรียนอย่างมีประสิทธิภาพมากที่สุด แต่ในด้านคุณภาพชีวิตของครูพบว่า นโยบายการต่อใบประกอบวิชาชีพครูทำให้ครูเบื่อหน่ายต่อเกณฑ์การประเมิน 4. ผลกระทบของนโยบายที่มีต่อนักเรียน การวิเคราะห์ความสัมพันธ์พบว่า พฤติกรรมการเข้าร่วมกิจกรรมตามที่คุรุสภากำหนด จะมีความสัมพันธ์กับพฤติกรรมการจัดการเรียนการสอนตามการรับรู้ของนักเรียน เมื่อวิเคราะห์ไขว้พบว่าพฤติกรรมการเข้าร่วมกิจกรรมเพื่อพัฒนางานและพัฒนาวิชาชีพ ส่งผลต่อพฤติกรรมการจัดการเรียนการสอนของครูในห้อง โดยครูที่เข้าร่วมกิจกรรมการพัฒนางานและพัฒนาวิชาชีพมีแนวโน้มจะจัดการเรียนการสอนที่ดีตามการรับรู้ของนักเรียน